Document ID: 32012R0156

KOMISIJAS REGULA (ES) Nr. 156/2012
(2012. gada 22. februāris),
ar ko groza I līdz IV pielikumu Padomes Regulai (EK) Nr. 44/2001 par jurisdikciju un spriedumu atzīšanu un izpildi civillietās un komerclietās
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2000. gada 22. decembra Regulu (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (1) un jo īpaši tās 74. panta 1. punktu,
tā kā:
(1)
Regulas (EK) Nr. 44/2001 I pielikumā uzskaitīti valsts jurisdikcijas noteikumi, kas minēti regulas 3. panta 2. punktā un 4. panta 2. punktā. II pielikumā ir minētas tiesas vai kompetentās iestādes, kuru jurisdikcijā ir izpildāmības pasludināšanas pieteikumu izskatīšana attiecīgajās dalībvalstīs. III pielikumā norādītas tiesas, kurās var iesniegt pārsūdzības par lēmumiem par izpildāmības pasludināšanu, bet IV pielikumā uzskaitītas šādu lēmumu galīgās pārsūdzības procedūras.
(2)
Regulas (EK) Nr. 44/2001 I, II un III pielikums tika vairākkārt grozīts - pēdējie grozījumi izdarīti ar Komisijas Regulu (ES) Nr. 416/2010 (2), lai atjauninātu valsts jurisdikcijas normas un tiesu vai kompetento iestāžu sarakstus.
(3)
Dalībvalstis ir paziņojušas Komisijai par papildu grozījumiem I, II un IV pielikumā iekļautajos sarakstos. Turklāt III un IV pielikumā ieraksts attiecībā uz Islandi būtu jāsvītro, jo Islande nav dalībvalsts. Tādēļ ir atbilstīgi publicēt šajos pielikumos iekļauto sarakstu konsolidētās versijas.
(4)
Saskaņā ar Nolīguma starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās (3) 2. pantu šī regula saskaņā ar starptautiskajām tiesībām būtu jāpiemēro attiecībām starp Eiropas Savienību un Dāniju.
(5)
Saskaņā ar minētā nolīguma 2. panta 2. punkta g)-j) apakšpunktu ieraksti attiecībā uz Dāniju būtu jāiekļauj I līdz IV pielikumā.
(6)
Tāpēc attiecīgi būtu jāgroza Regula (EK) Nr. 44/2001,
IR PIEŅĒMUSI ŠO REGULU.
1. pants
Regulas (EK) Nr. 44/2001 I līdz IV pielikumu aizstāj ar šīs regulas pielikumā ietverto tekstu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
Briselē, 2012. gada 22. februārī

Labels: 3
18
11